ตอนนี้แฟนผมกินยาคุมแบบ28เม็ดอยู่ครับแต่แฟนเอาอ่ะเอายาเก็บไว้ในกระเป๋าตังครับแล้วแฟนผมก็กินยาปกติเลยครับกินทุกเวลา3ทุ่ม เมื่อวานแฟนผมบอกว่ามันมียา1เม็ดตกอยู่ในกระเป๋าตังแฟนผมก็ไม้รู้ว่ายาเม็ดนั้นมันวันอ่ะไร น่าจะผ่านมาหลายวันแล้ว แล้วเมื่อวานแฟนผมก็เลยกินยาเม็ดที่ลืมไปแล้วก็กินยาเม็ดที่ต้องกินตอน3ทุ่มอีก1เม็ด รวมแฟนผมกินไปทั้งหมด2เม็ดครับ แล้วเมื่อวานผมมีอ่ะไรกับแฟนตอนประมาณบ่าย3กว่าๆครับแล้วหลั่งในด้วยครับ มันยังช่วยคุมกำเนิดได้อยู่ไหมครับ
สวัสดีค่ะ การรับประทานยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมาที่มีการลืมกินยาหลายวันมาแล้ว แล้วมากินชดเชยเอาทีหลังนั้น อาจจะลดประสิทธิภาพของยาลงไปได้บ้างถ้าไม่ได้กินชดเชยทันทีในวันถัดจากวันที่ลืม แต่อย่างไรก็ตามหากเกิดขึ้นเพียงวันเดียว โอกาสตั้งครรภ์ก็ยังมีได้น้อยมากอยู่ถ้าไม่สบายใจ ต่อจากนี้ควรใส่ถุงยางอนามัยคุมกำเนิดไปด้วยจนกว่าประจำเดือนรอบถัดไปจะมา และสังเกตรอบเดือนช่วงยา 7 เม็ดสุดท้ายอีกครั้ง ถ้าไม่มา ควรตรวจยืนยันการตั้งครรภ์ให้แน่ชัดก่อนจะเริ่มยาแผงต่อไปค่ะ